b'\n_START_ARTICLE_\nDidkepsnis\n_START_PARAGRAPH_\nDidkepsnis, steikas (angl. steak)\xc2\xa0\xe2\x80\x93 m\xc4\x97sos patiekalas (kepsnys), gaunamas kepant m\xc4\x97sos gabal\xc4\x85, i\xc5\xa1pjaut\xc4\x85 skersai stuburo. Palyginimui\xc2\xa0\xe2\x80\x93 fil\xc4\x97 (angl. fillet) yra m\xc4\x97sos gabalas be kaulo (ar kepsnys i\xc5\xa1 jo) i\xc5\xa1pjautas i\xc5\xa1ilgai stuburo. Tikrasis didkepsnis gaminamas i\xc5\xa1 jautienos, nors didkepsniais vadinami ir kepsniai i\xc5\xa1 analogi\xc5\xa1kai i\xc5\xa1pjaut\xc5\xb3 kit\xc5\xb3 r\xc5\xab\xc5\xa1i\xc5\xb3 \xc5\xbeinduoli\xc5\xb3 (pvz., ver\xc5\xa1ienos ar kiaulienos didkepsnis) ar \xc5\xbeuv\xc5\xb3 (tuno ar la\xc5\xa1i\xc5\xa1os didkepsnis).\n_START_SECTION_\nIstorija\n_START_PARAGRAPH_\nJautienos kepsnius \xc5\xbemonija valgo jau t\xc5\xabkstan\xc4\x8dius met\xc5\xb3. Pasak legendos, pirm\xc4\x85 tikr\xc4\x85 steik\xc4\x85 atsitiktinai pagamino Romos imperijos laik\xc5\xb3 dvasininkas. Nuo Viduram\xc5\xbei\xc5\xb3 did\xc5\xbeioji \xc5\xa0iaur\xc4\x97s Europos dalis jautienos didkepsnius vadina tarptautiniu terminu steikas.'